एक अर्थ में, परदा स्वयं पिता तक पहुँचने के लिए एकमात्र मार्ग के रूप में मसीह का प्रतीक था (यहून्ना 14:6)। जो इस तथ्य के द्वारा इंगित करता है, कि महायाजक को ही परदे के द्वारा महापवित्र स्थान में प्रवेश होना था। अब मसीह हमारा सर्वोच्च महायाजक है, और उसके द्वारा समाप्त किए हुए कार्य के विश्‍वासी होने के नाते, हम उसके सर्वोत्तम महायाजक के कार्य में भाग लेते हैं। हम उसके द्वारा महापवित्र स्थान में प्रवेश कर सकते हैं। इब्रानियों 10:19-20 कहता है, कि विश्‍वासयोग्य लोग "यीशु के लहू के द्वारा उस नए और जीवते मार्ग से पवित्र स्थान में प्रवेश करने का हियाव करते हैं, जो उसने परदे अर्थात् अपने शरीर में से होकर, हमारे लिये अभिषेक किया है।" यहाँ हम यीशु के शरीर को हमारे लिए तोड़े जाने के चित्र को ठीक वैसे ही देखते है, जैसे परदा हमारे लिए दो टुकड़ों में बँट गया था।